CELEX: E2006C0226
Language: lt
Date: 1153267200000
Title: 2006 m. liepos 19 d. ELPA Priežiūros Institucijos Sprendimas Nr. 226/06/COL dėl remiamų teritorijų žemėlapio ir pagalbos lygių (Norvegija)

28.2.2008   
            
            
               LT
            
            
               Europos Sąjungos oficialusis leidinys
            
            
               L 54/21
            
         ELPA PRIEŽIŪROS INSTITUCIJOS SPRENDIMAS
   
   Nr. 226/06/COL
   2006 m. liepos 19 d.
   dėl remiamų teritorijų žemėlapio ir pagalbos lygių (Norvegija)
   ELPA PRIEŽIŪROS INSTITUCIJA (1),
   atsižvelgdama į Europos ekonominės erdvės susitarimą (2), ypač į jo 61–63 straipsnius ir 26 protokolą,
   atsižvelgdama į ELPA valstybių susitarimą dėl Priežiūros institucijos ir Teisingumo Teismo įsteigimo (3), ypač į jo 24 straipsnį,
   atsižvelgdama į Priežiūros institucijos ir Teismo susitarimo 3 protokolo I dalies 1 straipsnio 3 dalį ir II dalies 4 straipsnio 3 dalį,
   atsižvelgdama į Institucijos gaires (4) dėl EEE susitarimo 61 ir 62 straipsnių taikymo ir aiškinimo, ypač į jų 25.B skyrių „Nacionalinė regioninė pagalba 2007–2013 m.“,
   kadangi:
   I.   FAKTAI
   1.   Procedūra
   Karališkosios viešojo administravimo ir reformų ministerijos 2006 m. birželio 12 d. laišku, kurį Institucija gavo ir užregistravo 2006 m. birželio 12 d. (nuorodos Nr. 377954, Norvegijos valdžios institucijos pagal Priežiūros institucijos ir Teismo susitarimo 3 protokolo I dalies 1 straipsnio 3 dalį pranešė apie naują Norvegijos remiamų teritorijų žemėlapį ir pagalbos lygius, kurie bus taikomi nuo 2007 m. sausio 1 d. iki 2013 m. gruodžio 31 d.
   2.   Bendroji informacija
   Priežiūros institucijos 2006 m. balandžio 6 d. laišku Norvegijos misijai prie Europos Sąjungos (nuorodos Nr. 369211 Norvegijos valdžios institucijos buvo informuotos, kad Institucija patvirtino naujas nacionalinės regioninės pagalbos gaires 2007–2013 m., išdėstytas naujame Valstybės pagalbos gairių 25.B skyriuje.
   Be to, Institucija pagal Priežiūros institucijos ir Teismo susitarimo 3 protokolo I dalies 1 straipsnio 1 dalį pasiūlė Norvegijos valdžios institucijoms priimti atitinkamas priemones, nurodytas Valstybės pagalbos gairių 25.B.8 skyriuje (5).
   Norvegijos misijos prie Europos Sąjungos 2006 m. gegužės 10 d. laišku, kurį Institucija gavo ir užregistravo 2006 m. gegužės 11 d. (nuorodos Nr. 373737), Norvegijos valdžios institucijos pritarė atitinkamoms pasiūlytoms priemonėms.
   Naujame Valstybės pagalbos gairių 25.B skyriuje numatoma, kad nacionalinė investicinė pagalba gali būti teikiama tam tikrų palankių sąlygų neturinčių regionų ekonominiam vystymuisi skatinti. Kad ELPA valstybės galėtų teikti tokią pagalbą, Institucijai turi būti pranešta apie remiamų teritorijų žemėlapį, kurį Institucija turi patvirtinti.
   Į žemėlapį turėtų būti įtraukti nedidelio gyventojų tankio regionai, iš pradžių apibrėžti kaip NUTS III lygio (6) regionai, kuriuose viename kvadratiniame kilometre gyvena mažiau kaip 12,5 gyventojų. Tačiau apibrėžiant remiamas teritorijas galimas tam tikras lankstumas. Taip pat gali būti įtrauktos NUTS III lygio regionų dalys, jeigu dėl to nepadidėja bendras remiamų teritorijų gyventojų skaičius ir jeigu tokios sritys ribojasi su NUTS III lygio regionais ir atitinka mažo gyventojų tankio kriterijų.
   3.   Siūlomo žemėlapio aprašymas
   3.1.   Metodika ir taikymo sritis: geografiniai vienetai
   Norvegijoje NUTS III lygio regionai atitinka apskritis, o NUTS V lygio regionai – savivaldybes. Norvegijoje šiuo metu yra 19 apskričių ir 431 savivaldybės (7).
   9-iuose Norvegijos NUTS III lygio regionuose viename kvadratiniame kilometre gyvena mažiau kaip 12,5 gyventojų. Šios apskritys yra: Finmarkas, Trumsas, Nordlandas, Šiaurės Trionelagas, Sognė ir Fjurdanė, Hedmarkas, Oplanas, Telemarkas ir Rytų Agderis.
   4-is ištisus NUTS III lygio regionus: Finmarką, Trumsą, Nordlandą ir Sognę ir Fjurdanę, siūloma pripažinti atitinkančiais reikalavimus nacionalinei regioninei pagalbai gauti.
   Į žemėlapį siūloma įtraukti tik tam tikras 5-ias mažo gyventojų tankio apskričių (Šiaurės Trionelago, Hedmarko, Oplano, Telemarko ir Rytų Agderio) dalis.
   Norvegijos valdžios institucijos mano, kad regioninės pagalbos žemėlapis, pagrįstas vien NUTS III lygiu, neatspindėtų realios Norvegijos padėties, atsižvelgiant į regionines problemas, susijusias su nedideliu gyventojų tankiu, klimato sąlygomis ir ekonominiu atsilikimu. Todėl Norvegijos valdžios institucijos pasiūlė pagal lankstumo taisykles iš penkių mažo gyventojų tankio apskričių išbraukti tam tikras dalis, kurios nelaikomos tokiomis, kurioms reikalinga valstybės pagalba, ir įtraukti gretimų NUTS III lygio regionų didesnio gyventojų tankio zonų „NUTS III lygio dalis“, atitinkančias mažo gyventojų tankio kriterijų. Pagal tokią tvarką Norvegijos valdžios institucijos gali neįtraukti „stiprių“ savivaldybių apskrityse, atitinkančiose mažo gyventojų tankio kriterijų, ir įtraukti „silpnas“ savivaldybes tose apskrityse, kurios šio kriterijaus neatitinka.
   Toliau pateiktoje 1 lentelėje išvardytos teritorijos, kurių Norvegijos valdžios institucijos neįtraukė į NUTS III lygio regionus, atitinkančius mažo gyventojų tankio kriterijų.
   1   lentelė
   
               Apskritis
            
            
               Savivaldybės
            
         
               Nord-Trøndelag
            
            
               Stjørdal, Levanger
            
         
               Aust-Agder
            
            
               Iveland, Birkenes, Froland, Lillesand, Arendal, Grimstad
            
         
               Telemark
            
            
               Bamble, Siljan, Skien, Porsgrunn
            
         
               Oppland
            
            
               Gran, Lunner, Jevnaker, Vestre Toten, Østre Toten, Gjøvik, Lillehammer, Øyer
            
         
               Hedmark
            
            
               Elverum, Sør-Odal, Nord-Odal, Stange, Løten, Ringsaker, Hamar
            
         Bendras neįtrauktų teritorijų gyventojų skaičius yra 445 006.
   Toliau pateiktoje 2 lentelėje išvardytos apskričių, kuriose gyventojų tankis viename kvadratiniame kilometre viršija 12,5 gyventojų, teritorijos, kurias Norvegijos valdžios institucijos įtraukė į regioninės pagalbos žemėlapį lankstumo taisyklių pagrindu.
   2   lentelė
   
               Apskritis
            
            
               Municipalities
            
         
               Sør-Trøndelag
            
            
               Tydal, Selbu, Midtre Gauldal, Holtålen, Røros, Meldal, Rennebu, Oppdal, Osen, Roan, Åfjord, Bjugn, Rissa, Agdenes, Ørland, Frøya, Hitra, Snillfjord, Hemne
            
         
               Møre og Romsdal
            
            
               Aure, Smøla, Halsa, Rindal, Surnadal, Sunndal, Tingvoll, Gjemnes, Averøy, Eide, Aukra, Sandøy, Midsund, Nesset, Rauma, Vestnes, Haram, Stordal, Stranda, Norddal, Ørsta, Volda, Herøy, Sande, Vanylven, Kristiansund, Frei
            
         
               Hordaland
            
            
               Masfjorden, Fedje, Modalen, Vaksdal, Austevoll, Samnanger, Kvam, Voss, Granvin, Ulvik, Eidfjord, Ullensvang, Odda, Jondal, Kvinnherad, Tysnes, Fitjar, Etne
            
         
               Rogaland
            
            
               Vindafjord, Utsira, Kvitsøy, Finnøy, Sauda, Suldal, Hjelmeland, Lund, Sokndal
            
         
               Vest-Agder
            
            
               Sirdal, Kvinesdal, Hægebostad, Audnedal, Åseral, Marnardal, Flekkefjord, Farsund
            
         
               Buskerud
            
            
               Nore og Uvdal, Rollag, Flesberg, Krødsherad, Sigdal, Hol, Ål, Hemsedal, Gol, Nes, Flå
            
         
               Østfold
            
            
               Rømskog, Marker, Aremark
            
         Bendras įtrauktų teritorijų gyventojų skaičius yra 374 739, o vidutinis tankis viename kvadratiniame kilometre – 5,8 gyventojų.
   Toliau pateiktoje lentelėje nurodyti visų NUTS III lygio regionų (NUTS III lygio dalių), kuriuos siūloma pripažinti atitinkančiais reikalavimus nacionalinei regioninei pagalbai gauti, gyventojų skaičius ir tankis.
   3   lentelė
   
               NUTS III lygis, NUTS III lygio dalys
            
            
               Gyventojai 2005 m.
            
            
               Gyventojų tankis (/km2)
            
         
               Østfold (8)
               
            
            
               5 331
            
            
               6,0
            
         
               Hedmark (9)
               
            
            
               71 875
            
            
               3,2
            
         
               Oppland (9)
               
            
            
               70 611
            
            
               3,3
            
         
               Buskerud (8)
               
            
            
               32 291
            
            
               3,1
            
         
               Telemark (9)
               
            
            
               65 680
            
            
               4,7
            
         
               Aust-Agder (9)
               
            
            
               25 826
            
            
               3,8
            
         
               Vest-Agder (8)
               
            
            
               31 942
            
            
               6,0
            
         
               Rogaland (8)
               
            
            
               29 510
            
            
               6,2
            
         
               Hordaland (8)
               
            
            
               73 630
            
            
               5,9
            
         
               Sogn og Fjordane (10)
               
            
            
               107 032
            
            
               5,7
            
         
               Møre og Romsdal (8)
               
            
            
               132 586
            
            
               9,9
            
         
               Sør-Trøndelag (8)
               
            
            
               68 480
            
            
               4,1
            
         
               Nord-Trøndelag (9)
               
            
            
               90 881
            
            
               4,4
            
         
               Nordland (10)
               
            
            
               236 825
            
            
               6,2
            
         
               Troms (10)
               
            
            
               152 741
            
            
               5,9
            
         
               Finnmark (10)
               
            
            
               73 074
            
            
               1,5
            
         
               Iš viso
            
            
               1 268 515
            
            
               4,5
            
         Iš viso 286 savivaldybes, kurių gyventojų skaičius 2005 m. sausio 1 d. sudarė 1 268 515, tai yra 27,5 % visų Norvegijos gyventojų, buvo pasiūlyta pripažinti atitinkančiomis reikalavimus nacionalinei regioninei pagalbai gauti.
   3.2.   Aukščiausia pagalbos riba
   Norvegijos valdžios institucijos siūlo visoms į žemėlapį įtrauktoms teritorijoms taikyti didžiausią pagalbos intensyvumą.
   Toliau pateiktoje 4 lentelėje nurodytas pagalbos intensyvumas, apie kurį buvo pranešta.
   4   lentelė
   
               Geografinė teritorija
            
            
               Bendroji aukščiausia pagalbos RIBA
               (BSE) (11)
               
            
            
               Papildoma pagalba vidutinėms įmonėms (12)
               
               (BSE)
            
            
               Papildoma pagalba mažosioms įmonėms
               (BSE) (13)
               
            
         
               Visos reikalavimus atitinkančios teritorijos
            
            
               15 %
            
            
               10 %
            
            
               20 %
            
         II.   VERTINIMAS
   1.   Pranešimo formalumai
   Valstybės pagalbos gairių 25.B.7 skyriuje (14) numatyta, kad „ELPA valstybių regionai, atitinkantys reikalavimus regioninei investicinei pagalbai gauti pagal nukrypti leidžiančias nuostatas ir laikantis aukščiausių pagalbos intensyvumo ribų, nustatytų kiekvienam regionui patvirtintai pradinėms investicijoms skiriamai pagalbai, kartu sudaro ELPA valstybės regioninės pagalbos žemėlapį“.
   Paties žemėlapio sudarymas nėra susijęs su jokia tiesiogine pagalba, apibrėžta EEE susitarimo 61 straipsnio 1 dalyje. Tačiau paties žemėlapio patvirtinimas, kartu su regioninės pagalbos gairėmis, sudaro pagalbos teikimo pagal regioninės pagalbos schemas sistemą.
   Priimdama atitinkamas priemones Norvegijos vyriausybė sutiko pagal Priežiūros institucijos ir Teismo susitarimo 3 protokolo I dalies 1 straipsnio 3 dalį pranešti apie bendrą regioninės pagalbos žemėlapį (15). 2006 m. birželio 12 d. pranešimas (nuorodos Nr. 377956) prilygsta išsamiam pranešimui. Taigi Norvegijos valdžios institucijos įvykdė savo pareigą dėl sutikimo su atitinkamomis priemonėmis ir pagal Priežiūros institucijos ir Teismo susitarimo 3 protokolo I dalies 1 straipsnio 3 dalį. Todėl Institucija pagal 25B.7 skyriaus 86 dalį įvertins pranešimą, laikydamasi Priežiūros institucijos ir Teismo susitarimo 3 protokolo I dalies 1 straipsnio 3 dalyje nustatytos tvarkos.
   Institucija nagrinėja pranešimą remdamasi Valstybės pagalbų gairių 25.B.3 ir 25.B.4 skyriuose nustatytais kriterijais.
   2.   Atitinkamų valstybės pagalbos gairių taikymas
   2.1.   Metodika ir taikymo sritis
   Pagal Valstybės pagalbos gairių 25.B.3.3.2 skyrių Norvegijos valdžios institucijos pasiūlė dviem geografiniais vienetais pagrįstą metodą, kaip suformuoti regionus, atitinkančius EEE susitarimo 61 straipsnio 3 dalies c punkto išimčių sąlygas.
   Norvegijos valdžios institucijos pranešė apie Finmarko, Trumpo, Nordlando ir Sognės ir Fjurdanės apskritis remdamosi Valstybės pagalbos gairių 25.B.3.3.2 skyriaus 22 straipsniu, kuriame numatoma:
   „Institucija mano, kad atitinkamų ELPA valstybių vykdomos atrankos suteikti regioninę investicinę pagalbą pagal 61 straipsnio 3 dalies c punktą reikalavimus gali atitikti šie regionai:
   
               a)
            
            
               mažo gyventojų tankio regionai: šias teritorijas sudaro beveik vien tik NUTS-II geografiniai regionai, kurių gyventojų tankis yra mažesnis negu 8 gyventojai kvadratiniame kilometre, arba NUTS-III geografiniai regionai, kaip Norvegijos atveju, kurių gyventojų tankis yra mažesnis negu 12,5 gyventojų kvadratiniame kilometre“.
            
         Finmarko gyventojų tankis viename kvadratiniame kilometre yra 1,5 (bendras gyventojų skaičius – 73 074). Trumso gyventojų tankis viename kvadratiniame kilometre yra 5,9 (bendras gyventojų skaičius – 152 741). Nordlando gyventojų tankis viename kvadratiniame kilometre yra 6,2 (bendras gyventojų skaičius – 236 825). Sognės ir Fjurdanės gyventojų tankis viename kvadratiniame kilometre yra 5,7 (bendras gyventojų skaičius – 107 032).
   Todėl Institucija mano, kad ši pasiūlymo dalis atitinka 25.B.3.3.2 skyriuje išdėstytus kriterijus.
   Valstybės pagalbos gairių 25.B.3.3.2 skyriaus 22 dalies a punkte tęsiama:
   „Tačiau atrenkant šiuos regionus leidžiama elgtis lanksčiai, laikantis šių apribojimų:
   
               —
            
            
               pagal lankstumo taisykles atrenkant teritorijas nepadidėja gyventojų aprėptis,
            
         
               —
            
            
               NUTS III lygio dalyse, kurioms galima taikyti lankstumo taisykles, gyventojų tankis turi būti mažesnis negu 12,5 gyventojų kvadratiniame kilometre,
            
         
               —
            
            
               teritorijos turi ribotis su NUTS III lygio regionais, kurie atitinka nedidelio gyventojų tankio kriterijų“.
            
         Valstybės pagalbos gairėse aiškiai numatyta galimybė naudotis tam tikru lakstumu renkantis teritorijas, atitinkančias reikalavimus regioninei pagalbai gauti, jeigu išpildomi šios trys sąlygos:
   
               i)
            
            
               Pagal lankstumo taisykles atrenkant teritorijas nepadidėja gyventojų aprėptis
               Institucija mano, kad ši sąlyga yra išpildyta, kadangi į žemėlapį neįtrauktų mažo gyventojų tankio regionų, kurie iš pradžių patenka į šią kategoriją, gyventojų skaičius yra 445 006 (žr. pirmiau pateiktą 1 lentelę). Teritorijų, įtrauktų į planą pagal lankstumo taisykles, gyventojų skaičius yra 374 739, kaip nurodyta pirmiau pateiktoje 2 lentelėje.
            
         
               ii)
            
            
               NUTS III lygio dalyse, kurioms galima taikyti lankstumo taisykles, gyventojų tankis turi būti mažesnis negu 12,5 gyventojų kvadratiniame kilometre
               NUTS III lygio dalys, kurioms galima taikyti lankstumo taisykles, ir jų atitinkamas gyventojų tankis yra toks (16): Estfoldas (6,0 gyventojų/1 km2), Biuskeriudas (3,1 gyventojų/1 km2), Vakarų Adgeris (6,0 gyventojų/1 km2), Rugalandas (6,2 gyventojų/1 km2), Hordalandas (5,9 gyventojų /1 km2), Miorė ir Rumsdalis (9,9 gyventojų /1 km2), Pietų Trionelagas (4,1 gyventojų/1 km2).
               Institucija mano, kad sąlyga, jog NUTS III lygio dalyse, kurioms galima taikyti lankstumo taisykles, gyventojų tankis turi būti mažesnis negu 12,5 gyventojų kvadratiniame kilometre, yra išpildyta.
            
         
               iii)
            
            
               NUTS III lygio dalys turi ribotis su NUTS III lygio regionais, kurie atitinka nedidelio gyventojų tankio kriterijų
               NUTS III lygio dalys, kurioms galima taikyti lankstumo taisykles (Estfoldas, Biuskeriudas, Vakarų Adgeris, Rugalandas, Hordalandas, Miorė ir Rumsdalis, Pietų Trionelagas) ribojasi su NUTS III lygio regionais, atitinkančiais mažo gyventojų tankio kriterijų (Hedmarkas, Oplandas, Telemarkas, Rytų Adgeris, Sognė ir Fjurdanė, Šiaurės Trionelagas, Nordlandas ir Finmarkas), kaip pavaizduota geografiniame teritorijų, kurioms siūloma teikti regioninę pagalbą, žemėlapyje, pateiktame šio sprendimo 1 priede (17).
               Taigi institucija mano, kad sąlyga yra išpildyta.
               Galiausiai Norvegijos valdžios institucijų siūloma reikalavimus atitinkančių teritorijų aprėptis – 27,5 % gyventojų – neviršija 25.B.3.3.1 skyriuje nustatytos aukščiausios nacionalinės gyventojų aprėpties ribos, kuri lygi 29,08 % (18) Šio sprendimo 2 priede išvardytos visos savivaldybės, kurias Norvegijos valdžios institucijos siūlo laikyti atitinkančiomis reikalavimus regioninei pagalbai gauti.
            
         2.2.   Aukščiausia pagalbos riba
   Norvegijos valdžios institucijos pasiūlė tokią bendrą aukščiausią pagalbos ribą visoms regioninės pagalbos žemėlapio teritorijoms: 15 % bendrojo subsidijos ekvivalento (BSE) didelėms įmonėms, vidutinėms įmonėms teikiant 10 % papildomą pagalbą, o mažosioms – 20 % papildomą pagalbą.
   Toks požiūris atitinka Valstybės pagalbos gairių 25.B4.1.2 skyriaus (19) nuostatas, kuriose numatyta, kad: „Mažo gyventojų tankio regionai (NUTS III lygio arba mažesni) ir NUTS III lygio regionai arba jų dalys, kurie turi bendrą sausumos sieną su šalimi, kuri nėra Europos ekonominės erdvės arba ELPA valstybė narė, visuomet turi teisę gauti 15 % BSE intensyvumo pagalbą“.
   Be to, Valstybės pagalbos gairėse (20) yra numatyta, kad „kai pagalba suteikiama mažoms ir vidutinėms įmonėms, 25.B.4.1.2 skirsnyje nustatytos aukščiausios ribos (žr. 37 dalį pirmiau) gali būti padidintos 20 % BSE pagalbą suteikiant mažoms įmonėms ir 10 % BSE – vidutinėms“.
   Todėl Institucija daro išvadą, kad Norvegijos valdžios institucijų pasiūlytas didžiausias regioninės investicinės pagalbos intensyvumas atitinka Valstybės pagalbos gaires.
   3.   Sprendimo taikymo sritis ir pagalbos sumavimas
   Remiamų teritorijų žemėlapis iš principo bus taikomas nuo 2007 m. sausio 1 d. iki 2013 m. gruodžio 31 d. Tačiau, kaip numatyta Valstybės pagalbos gairėse (21), jis gali būti peržiūrėtas laikotarpio viduryje – 2010 m.
   Sprendimu neapribojami Institucijos įgaliojimai peržiūrėti žemėlapį pagal Priežiūros institucijos ir Teismo susitarimo 3 protokolo I dalies 1 straipsnio 1 dalį prieš pasibaigiant pirmiau minėtam laikotarpiui.
   Norvegijos valdžios institucijoms primenama, kad teikiant paraiškas pagal regioninės pagalbos schemas laivų statybai „61 straipsnio 3 dalies c punkto regionams“ negali būti viršyta 12,5 % aukščiausia pagalbos riba, remiantis Valstybės pagalbos gairių 24.B.3.3.6 skyriumi, taikant kartu su Valstybės pagalbos gairių (22) 24.B skyriumi.
   Siūloma aukščiausia pagalbos riba yra suminė, t. y. ji reiškia regioninės investicinės pagalbos, konkrečiam investiciniam projektui suteiktos iš visų viešųjų šaltinių, aukščiausią ribą.
   Be to, regioninė investicinė pagalba nesumuojama su de minimis parama, atsižvelgiant į tokias pačias reikalavimus atitinkančias išlaidas, siekiant apeiti Valstybės pagalbos gairėse nustatytą didžiausią pagalbos intensyvumą.
   Apie bet kokią regioninės pagalbos schemą, kuriai netaikoma bendroji išimtis ir kuri įsigalioja po 2006 m. gruodžio 31 d., reikia pranešti Institucijai pagal Priežiūros institucijos ir Teismo susitarimo 3 protokolo I dalies 1 straipsnio 3 dalį.
   Be to, Norvegijos valdžios institucijoms primenama, kad pagal Valstybės pagalbos gairių 25.B.8 skyrių bet kokia taikoma regioninės pagalbos schema, įskaitant investicinę pagalbą, kuri bus teikiama po 2006 m. gruodžio 31 d., jeigu jai netaikoma bendroji išimtis, turės būti pagal poreikį pakeista ir apie ją turės būti pranešta Institucijai pagal Priežiūros institucijos ir Teismo susitarimo 3 protokolo I dalies 1 straipsnio 3 dalį.
   4.   Išvados
   Remiamų teritorijų žemėlapis, apie kurį buvo pranešta, atitinka Valstybės pagalbos gairėse nustatytus reikalavimus, todėl Institucija gali patvirtinti regionų, atitinkančių reikalavimus pagalbai gauti pagal EEE susitarimo 61 straipsnio 3 dalies c punktą, žemėlapį,
   PRIĖMĖ ŠĮ SPRENDIMĄ:
   1 straipsnis
   Institucija nusprendė patvirtinti pasiūlymą dėl Norvegijos remiamų teritorijų žemėlapio ir didžiausio pagalbos intensyvumo, apie kuriuos buvo pranešta Institucijai 2006 m. birželio 12 d. laišku. Šio sprendimo 1 priedas, kuriame pateiktas Norvegijos regioninės pagalbos žemėlapis 2007–2013 m., yra Valstybės pagalbos gairių 25.B. skyriaus sudėtinė dalis. Šio sprendimo 2 priede išvardytos visos savivaldybės, atitinkančios reikalavimus pagalbai gauti.
   2 straipsnis
   Nepažeidžiant Priežiūros institucijos ir Teismo susitarimo 3 protokolo I dalies 1 straipsnio 1 dalies, teritorijų, atitinkančių reikalavimus regioninei investicinei pagalbai gauti, žemėlapis yra taikomas nuo 2007 m. sausio 1 d. iki 2013 m. gruodžio 31 d.
   3 straipsnis
   Šis sprendimas skirtas Norvegijos Karalystei.
   4 straipsnis
   Tik tekstas anglų kalba yra autentiškas.
   
      Priimta Briuselyje, 2006 m. liepos 19 d.
      
         
            ELPA priežiūros institucijos vardu
         
         Bjørn T. GRYDELAND
         
         
            Pirmininkas
         
         Kristján Andri STEFÁNSSON
         
         
            Kolegijos narys
         
      
   
   
      (1)  Toliau – Institucija.
   
      (2)  Toliau – EEE susitarimas.
   
      (3)  Toliau – Priežiūros institucijos ir Teismo susitarimas.
   
      (4)  Gairės dėl EEE susitarimo 61 ir 62 straipsnio ir Priežiūros institucijos ir Teismo susitarimo 3 protokolo 1 straipsnio taikymo ir aiškinimo, priimtos ir paskelbtos ELPA priežiūros institucijos 1994 m. sausio 19 d., paskelbtos OL L 231, EEE priede Nr. 32, 1994 9 3. Paskutiniai jų pakeitimai buvo atlikti 2006 m. balandžio 9 d. Toliau – Valstybės pagalbos gairės. Valstybės pagalbos gaires galima rasti adresu http://www.eftasurv.int/fieldsofwork/fieldstateaid/guidelines/
   
      (5)  92 dalis.
   
      (6)  Kaip apibrėžta Europos Bendrijų Komisijos ir Europos Bendrijų statistikos tarnybos leidinio „ELPA valstybių ir valstybių kandidačių statistinių regionų“ 2001 m. redakcijoje.
   
      (7)  Toliau pateikti 2005 m. sausio 1 d. gyventojų duomenys.
   
      (8)  Taikant lankstumo taisykles buvo pasiūlyta NUTS III lygio dalis pripažinti atitinkančiomis reikalavimus pagalbai gauti (žr. pirmiau pateiktą 2 lentelę).
   
      (9)  
   
               (°)
            
            
               Mažo gyventojų tankio apskritys, kurių atveju pranešta apie ištisas teritorijas. Skaičiai apima tik tas dalis, apie kurias buvo pranešta.
            
         
      (10)  
   
               (')
            
            
               Mažo gyventojų tankio apskritys, kurių atveju buvo pranešta apie teritorijų dalis.
            
         
      (11)  Bendrasis subsidijų ekvivalentas
   
      (12)  2004 m. vasario 25 d. Komisijos reglamento (EB) Nr. 364/2004, iš dalies keičiančio Reglamentą (EB) Nr. 70/2001, OL L 63, 2004 2 28, p. 22, 1 priedas, 2004 m. rugsėjo 24 d. EEE jungtinio komiteto sprendimu Nr. 131/2004 (OL L 64, 2005 3 10, p. 67 ir EEE priedas Nr. 12, p. 42) įtrauktas į EEE susitarimą kaip XV priedo 1f punktas, arba bet kurį paskesnį reglamentą.
   
      (13)  Žr. 7 išnašą.
   
      (14)  81 dalis.
   
      (15)  85 dalis.
   
      (16)  Žr. pirmiau pateiktą 3 lentelę.
   
      (17)  Aremarko, Riomskogo ir Markerio savivaldybės (esančios III lygio NUTS Estfoldo regione), nors ir tiesiogiai nesiribojančios su kitomis remiamų teritorijų žemėlapio dalimis, buvo įtrauktos, nes atstumas tarp šių savivaldybių ir III lygio NUTS regiono Hedmarko mažesnis kaip 10 kilometrų, o šių savivaldybių gyventojų tankis labai mažas (vidutiniškai 6 gyventojai/km2). Bendras šių savivaldybių gyventojų skaičius yra 5 331.
   
      (18)  21 dalis.
   
      (19)  37 dalis.
   
      (20)  38 dalis.
   
      (21)  89 dalis.
   
      (22)  26 dalies c punktas.
   
      I PRIEDAS
      2007–2013 m. Norvegijos regioninės pagalbos žemėlapis
      Gyventojų aprėptis – 27,5 proc.
      
         
   
   
      II PRIEDAS
      Savivaldybių, kurias Norvegijos valdžios institucijos pasiūlė pripažinti atitinkančiomis reikalavimus nacionalinei regioninei pagalbai gauti, sąrašas
      Toliau pateiktoje lentelėje nurodytos visos savivaldybės, kurias Norvegijos valdžios institucijos pasiūlė pripažinti atitinkančiomis reikalavimus nacionalinei regioninei pagalbai gauti.
      
                  Apskritis
               
               
                  Savivaldybės
               
            
                  Finnmark
               
               
                  Sør-Varanger, Båtsfjord, Unjárga-Nesseby, Deatnu-Tana, Berlevåg, Gamvik, Lebesby, Kárásjohka-Karasjok, Porsanger, Nordkapp, Måsøy, Kvalsund, Hasvik, Loppa, Alta, Guovdageaidnu-Kautokeino, Hammerfest, Vadsø, Vardø
               
            
                  Troms
               
               
                  Kvænangen, Nordreisa, Skjervøy, Gáivuotna-Kåfjord, Storfjord, Lyngen, Karlsøy, Balsfjord, Lenvik, Berg, Torsken, Tranøy, Dyrøy, Sørreisa, Målselv, Salangen, Bardu, Lavangen, Gratangen, Ibestad, Bjarkøy, Skånland, Kvæfjord, Tromsø, Harstad
               
            
                  Nordland
               
               
                  Moskenes, Andøy, Sortland, Øksnes, Bø, Hadsel, Vågan, Vestvågøy, Flakstad, Værøy, Røst, Ballangen, Evenes, Tjeldsund, Lødingen, Tysfjord, Hamarøy, Steigen, Sørfold, Fauske, Saltdal, Beiarn, Gildeskål, Meløy, Rødøy, Træna, Lurøy, Rana, Hemnes, Nesna, Dønna, Hattfjelldal, Grane, Vesfn, Leirfjord, Alstahaug, Herøy, Vevelstad, Vega, Brønnøy, Sømna, Bindal, Narvik, Bodø
               
            
                  Nord-Trøndelag
               
               
                  Leka, Nærøy, Vikna, Flatanger, Fosnes, Overhalla, Høylandet, Grong, Namsskogan, Røyrvik, Lierne, Snåsa, Inderøy, Namdalseid, Verran, Mosvik, Verdal, Leksvik, Frosta, Meråker, Namsos, Steinkjer
               
            
                  Sør-Trøndelag
               
               
                  Tydal, Selbu, Midtre Gauldal, Holtålen, Røros, Meldal, Rennebu, Oppdal, Osen, Roan, Åfjord, Bjugn, Rissa, Agdenes, Ørland, Frøya, Hitra, Snillfjord, Hemne
               
            
                  Møre og Romsdal
               
               
                  Aure, Smøla, Halsa, Rindal, Surnadal, Sunndal, Tingvoll, Gjemnes, Averøy, Eide, Aukra, Sandøy, Midsund, Nesset, Rauma, Vestnes, Haram, Stordal, Stranda, Norddal, Ørsta, Volda, Herøy, Sande, Vanylven, Kristiansund, Frei
               
            
                  Sogn og Fjordane
               
               
                  Flora, Gulen, Solund, Hyllestad, Høyanger, Vik, Balestrand, Leikanger, Sogndal, Aurland, Lærdal, Årdal, Luster, Askvoll, Fjaler, Gaular, Jølster, Førde, Naustdal, Bremanger, Vågsøy, Selje, Eid, Hornindal, Gloppen, Stryn
               
            
                  Hordaland
               
               
                  Masfjorden, Fedje, Modalen, Vaksdal, Austevoll, Samnanger, Kvam, Voss, Granvin, Ulvik, Eidfjord, Ullensvang, Odda, Jondal, Kvinnherad, Tysnes, Fitjar, Etne
               
            
                  Rogaland
               
               
                  Vindafjord, Utsira, Kvitsøy, Finnøy, Sauda, Suldal, Hjemeland, Lund, Sokndal
               
            
                  Vest-Agder
               
               
                  Sirdal, Kvinesdal, Hægebostad, Audnedal, Åseral, Marnadal, Flekkefjord, Farsund
               
            
                  Aust-Agder
               
               
                  Risør, Gjerstad, Vegårshei, Tvedestrand, Åmli, Evje og Hornnes, Bygland, Valle, Bykle
               
            
                  Telemark
               
               
                  Notodden, Kragerø, Drangedal, Nome, Bø, Sauherad, Tinn, Hjartdal, Seljord, Kviteseid, Nissedal, Fyresdal, Tokke, Vinje
               
            
                  Buskerud
               
               
                  Nore og Uvdal, Rollag, Flesberg, Krødsherad, Sigdal, Hol, Ål, Hemsedal, Gol, Nes, Flå
               
            
                  Oppland
               
               
                  Dovre, Lesja, Sjåk, Lom, Vågå, Nord-Fron, Sel, Sør-Fron, Ringebu, Gausdal, Søndre Land, Nordre Land, Sør-Aurdal, Etnedal, Nord-Aurdal, Vestre Slidre, Øystre Slidre, Vang
               
            
                  Hedmark
               
               
                  Kongsvinger, Eidskog, Grue, Åsnes, Våler, Trysil, Åmot, Stor-Elvdal, Rendalen, Engerdal, Tolga, Tynset, Alvdal, Folldal, Os
               
            
                  Østfold
               
               
                  Rømskog, Marker, Aremark